Ingrid av Danmark

Ingrid av Danmark (Ingrid Victoria Sofia Lovisa Margareta) (1910–2000) var Danmarks dronning som ektefelle av Frederik IX fra 1947 til 1972, og mor til Danmarks abdiserte dronning, Margrethe II.

Liv og virke
 Bakgrunn
Hun ble født som prinsesse av Sverige, og var den eneste datteren til kong Gustaf VI Adolf av Sverige og hans første hustru, Margaret. Ingrid var bare ti år da moren døde, og tre år senere giftet faren seg på nytt med Louise Mountbatten.

Ekteskap med kronprins Frederik av Danmark
Den 24. mai 1935 giftet prinsesse Ingrid seg med Danmarks kronprins Frederik. Vielsen fant sted i Storkyrkan i Stockholm.

Kronprinsparet fikk tre døtre:
 Prinsesse Margrethe av Danmark (Dronning Margrethe II av Danmark) (f. 1940)
 Prinsesse Benedikte av Danmark (f. 1944)
 Prinsesse Anne-Marie av Danmark (f. 1946)

Dronning
20. april 1947 døde kong Christian X av Danmark, og Frederik ble kong Frederik IX av Danmark med Ingrid som sin dronning. Ettersom det nye kongeparet ikke hadde noen sønner, måtte loven forandres i 1953. Den ga også kvinner arverett, men likevel etter eventuelle brødre. Dette medførte at prinsesse Margrethe ble tronfølger i stedet for sin onkel, prins Knud.

14. januar 1972 ble dronning Ingrid enke. Hennes datter ble regjerende dronning med navnet Margrethe II. 

Dronning Ingrid skulle leve livet som enke i nesten tretti år. Denne tiden brukte hun særlig på sin familie, som med tiden ble tallrik. Foruten Margrethes to sønner, fikk Benedikte tre barn med sin tyske ektemann, mens Anne-Marie, som ble dronning av Hellas, fikk hele fem barn. Dronning Ingrid rakk også å oppleve å bli oldemor.

7. november 2000 sovnet Danmarks elskede enkedronning stille inn.

 Stamtavle 

Referanser

 Litteratur 

 Eksterne lenker 
 Dronning Ingrid og det moderne monarki
 Biografi på Den store danske
 Gravsted.dk

Kategori:Danske dronninger
Kategori:Huset Bernadotte
Kategori:Storkommandører av Dannebrogordenen
Kategori:Personer fra Stockholm
Kategori:Svenske prinsesser